
Ministru kabineta noteikumi Nr. 535
Rīgā 2025. gada 9. septembrī (prot. Nr. 35 2. §)
Grozījumi Ministru kabineta 2024. gada 17. decembra noteikumos Nr. 880 "Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. un 14. punktu un Attīstības finanšu institūcijas likuma 12. panta ceturto daļu
· Izdarīt Ministru kabineta 2024. gada 17. decembra noteikumos Nr. 880 "Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās" (Latvijas Vēstnesis, 2024, 249. nr.; 2025, 67. nr.) šādus grozījumus:
· 1. Izteikt 27.2. apakšpunktu šādā redakcijā:
· "27.2. darbībām, kuras uzskatāmas par faktiski pabeigtām vai pilnībā īstenotām, pirms ir iesniegts pieteikums atbalsta saņemšanai, ievērojot regulas Nr. 2021/1060 63. panta 6. punktu, izņemot darbības, kuru izmaksas iekļauj kapitāla atlaides palielināšanā saskaņā ar šo noteikumu 30. punktu;".
· 2. Izteikt 53. punktu šādā redakcijā:
· "53. Sabiedrības "Altum" aizdevuma atmaksas termiņš ir līdz 20 gadiem. Maksimālais aizdevuma apmērs projekta īstenošanai ir līdz 7 000 000 euro."
· 3. Izteikt 63. punktu šādā redakcijā:
· "63. Garantētā summa vienas ēkas energoefektivitātes uzlabošanas pasākumiem nepārsniedz 5 600 000 euro."
· 4. Izteikt 81.4.1. apakšpunktu šādā redakcijā:
· "81.4.1. 2 250 000 euro, un garantijas termiņš nepārsniedz piecus gadus;".
· 5. Izteikt 81.4.2. apakšpunktu šādā redakcijā:
· "81.4.2. 1 125 000 euro, un garantijas termiņš nepārsniedz 10 gadus;".
· 6. Izteikt 89. punktu šādā redakcijā:
· "89. Sabiedrība "Altum" pieņem lēmumus par atbalsta piešķiršanu līdz brīdim, kamēr pieejams šo noteikumu 7. punktā minētais finansējums, bet ne vēlāk kā līdz 2028. gada 15. februārim."

